b'\n_START_ARTICLE_\nHvid \xc3\xa6delcypres\n_START_SECTION_\nBeskrivelse\n_START_PARAGRAPH_\nSkudsystemerne er flade og bregneagtige, med gr\xc3\xb8nne til bl\xc3\xa5-gr\xc3\xb8nne sk\xc3\xa6lformede n\xc3\xa5le. Koglerne er runde, 4-9 mm i diameter, best\xc3\xa5ende af 6-10 sk\xc3\xa6l. Til at begynde med gr\xc3\xb8nne eller violette, men bliver brune n\xc3\xa5r de er modne._NEWLINE_H\xc3\xb8jde x bredde: 25 \xc3\x97 5 m.\n_START_SECTION_\nHjemsted\n_START_PARAGRAPH_\nDen amerikanske atlanterhavskyst fra Maine til Georgia, og langs den Mexicanske Golf fra Florida til Mississippi. Den vokser p\xc3\xa5 fugtige jorde langs kysten, men tr\xc3\xa6ffes helt op til ca. 500 m i Appalacherne._NEWLINE_I de sumpede floddale, som er dannet langs de meget rene floder i Nord- og Sydcarolina, der har udl\xc3\xb8b i Atlanterhavet, findes arten sammen med bl.a. Konvalbusk, Alnus maritima (en art af el), Glyceria obtusa (en art af s\xc3\xb8dgr\xc3\xa6s), hvid n\xc3\xa6bfr\xc3\xb8, rundbladet soldug, sortfrugtet vinterb\xc3\xa6r, storfrugtet traneb\xc3\xa6r, virakfyr og \xc3\xa6gte vokspors'